కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Gary Kirsten విషయంలో సెల్ఫ్ గోల్.. బీసీసీఐకి ముందే తెలీదా?
భారత మహిళల జట్టు కోచ్ పదవికి దరఖాస్తు చేసుకున్న గ్యారీ కిర్‌స్టెన్‌కు బీసీసీఐ నో చెప్పడం వివాదాస్పదమైంది.
Samayam Telugu | Updated:
Dec 21, 2018, 09:10AM IST
Gary Kirsten విషయంలో సెల్ఫ్ గోల్.. బీసీసీఐకి ముందే తెలీదా?
భారత మహిళల క్రికెట్ జట్టు ప్రధాన కోచ్‌ పదవి కోసం గ్యారీ కిర్‌స్టన్ అప్లికేషన్‌ను బీసీసీఐ పక్కనబెట్టడం వివాదాస్పదంగా మారింది. 2011లో పురుషుల జట్టు ప్రపంచ కప్ గెలవడంలో కిర్‌స్టన్‌ పాత్ర మరువలేనిది. టీమిండియాను టెస్టుల్లో నంబర్ 1గా నిలిపారాయన. అలాంటి కోచ్‌ దరఖాస్తును పరస్పర విరుద్ధ ప్రయోజనాల కారణం చూపి పక్కన బెట్టడం పట్ల బీసీసీఐ అధికారులే మండిపడుతున్నారు. కిర్‌స్టన్ రాయల్ ఛాలెంజర్స్ బెంగళూరు కోచ్‌గా ఉన్నాడని తెలిసి మరీ బీసీసీఐ ఆయన నుంచి దరఖాస్తు స్వీకరించింది. కపిల్ దేవ్, అన్షుమన్ గైక్వాడ్, శాంత రంగస్వామిలతో కూడిన త్రిసభ్య కమిటీకి కిర్‌స్టన్ సీవీని పంపింది.
Visit Site
Recommended byColombia
అందుబాటులో ఉన్న వారిలో అత్యుత్తమమైన ముగ్గుర్ని ఎంపిక చేయమంటే.. ప్యానెల్ ముందుగా కిర్‌స్టన్ వైపు మొగ్గు చూపింది. డబ్ల్యూవీ రామన్, వెంకటేశ్ ప్రసాద్‌‌లను కూడా ఎంపిక చేశారు. ఆర్సీబీతో గ్యారీకి కాంట్రాక్ట్ ఉండటంతో కాదనుకున్నారు. దరఖాస్తు చేసుకోవడానికి అర్హతలను నిర్దేశించే ముందే బీసీసీఐకి ఈ విషయం గుర్తుకు రాకపోవడం శోచనీయం. ‘మహిళల జట్టుతో కలిసి పని చేసేందుకు కిర్‌స్టన్ సుముఖత వ్యక్తం చేస్తే, మీరు కాదంటారా? టీ20 క్రికెట్ క్లబ్‌‌కు.. అది కూడా పురుషుల జట్టుకు కోచ్ ఉన్నాడని గ్యారీని వదులుకుంటారా? ఇది నిజంగానే జోక్’ అంటూ ఓ అధికారి విస్మయం వ్యక్తం చేశారు.
కిర్‌స్టన్‌ను కోచ్‌గా ఎంపిక చేయలేకపోతున్నామని తెలిసి త్రిసభ్య ప్యానెల్ సభ్యులు షాకయ్యారట. ఇంటర్వ్యూ సందర్భంగా ఆయన ఇచ్చిన ప్రజెంటేషన్ వారిని అద్భుతంగా ఆకట్టుకుందని సమాచారం. కిరెస్టన్ రెండు నెలల క్రితమే ఆర్సీబీతో మళ్లీ కాంట్రాక్ట్‌ కుదుర్చుకున్నారు. దీంతో ఆ పదవిని వదులుకోలేని స్థితిలో ఆయన ఉన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.